**Høringssvar fra Handicaprådet til orienteringen om magtanvendelse for 2016**

------------------------------------------

Velfærdsudvalget: Torsdag den 19. januar 2017

Mødesag: 4. VFU/ØU/KB - Magtanvendelse 2016

Vi takker for, at den årlige beretning om magtanvendelse og andre indgreb i den personlige frihed over for personkredsen af voksne borgere med betydelig og varig psykisk/fysisk funktionsnedsættelse og sindslidende er sendt til orientering til Handicaprådet.

DHs brugerrepræsentanter i Handicaprådet har følgende kommentarer til sagen.

***Vi har læst mødesagen. Vi tager orienteringen til efterretning.***

Vi har forstået, at der indenfor området for psykiatri og voksne udviklingshæmmede er 519 Albertslundborgere, som bor henholdsvis i Albertslund eller i botilbud i andre kommuner.

I 2016 har der været anvendt magtanvendelse efter gældende regler og procedure i 6 tilfælde fordelt på 4 borgere. De 4 borgere bor på institutioner i andre kommuner. Detaljerne for disse

magtanvendelser fremgår i det uddybende notat om magtanvendelser 2016. Desuden fremgår det af mødesagen, at der i 2015 var de 22 magtanvendelser indenfor for området for psykiatri og voksne udviklingshæmmede. Hvis dette er sammenlignende tal, må det anses for en positiv fremgang i 2016 med 6 tilfælde af magtanvendelse.

Med venlig hilsen

Bjarke Juul, Henrik Jess, Ottar Bingen-Jakobsen, Alice Hasselgren

DHs brugerrepræsentanter i Handicaprådet

18. januar 2017